
﻿

Nr.\_\_\_\_\_\_\_\_\_\_/\_\_\_\_\_\_\_\_\_\_

**ANUNŢ**

Spitalul de Boli Infecţioase şi Psihiatrie Baia Mare , str. Vasile Lucaciu 72 , judeţul Maramureş , organizează concurs de recrutare pentru ocuparea pe perioadă nedeterminată :

* trei posturi de îngrijitoare în sectia Boli Infecţioase ;
* trei posturi de îngrijitoare în secţia Psihiatrie;
* un post de îngrijitoare la Farmacie ;
* un post de infirmieră în secţia Dermatovenerologie;
* un post de infirmieră debutantă în secţia Dermatovenerologie;
* un post de infirmieră debutantă la compartimentul Terapie Intensivă.

Pentru a ocupa un post contractual vacant sau temporar vacant candidații trebuie să îndeplinească următoarele condițiile, conform HG nr. 1336/2022 din 28 octombrie 2022 pentru aprobarea Regulamentului-cadru privind organizarea şi dezvoltarea carierei personalului contractual din sectorul bugetar plătit din fonduri publice :

a) are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene;

b) cunoaşte limba română, scris şi vorbit;

c) are capacitate de muncă în conformitate cu prevederile Legii nr. 53/2003 - Codul muncii, republicată, cu modificările şi completările ulterioare;

d) are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;

e) îndeplineşte condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs;

f) nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea;

g) nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii;

h) nu a comis infracţiunile prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h) din HG 1336/2022.

Condiţiile specifice necesare în vederea participării la concurs şi a ocupării funcţiei contractuale sunt:

1. *Pentru postul de infirmieră debutantă :*
2. studii: şcoală generală şi curs de infirmiere organizat de Ordinul Asistenţilor Medicali Generalişti, Moaşelor şi Asistenţilor Medicali din România;
3. vechime în specialitate: nu se solicită.
4. *Pentru postul de îngrijitoare:*
5. studii: şcoală generală ;
6. vechime în specialitate : nu se solicită.
7. *Pentru postul de infirmiera :*
8. studii: şcoală generală şi curs de infirmiere organizat de Ordinul Asistenţilor Medicali Generalişti, Moaşelor şi Asistenţilor Medicali din România;
9. vechime în specialitate: 6 luni vechime în activitate de infirmieră.

Concursul se va organiza conform calendarului urmator :

* 02.10.2024 ora 12 data limită pentru depunerea dosarelor;
* 03.10.2024 afişare rezultate selecţie dosare;
* 04.10.2024 termen depunere contestaţie selecţie dosare;
* 04.10.2024 soluţionare contestaţie selecţie dosare;
* 10.10.2024 ora 10 proba scrisă;
* 11.10.2024 termen depunere contestaţie probă scrisă;
* 11.10.2024 afişare rezultate contestatie proba scrisă;
* 14.10.2024 ora 10 proba interviu/practică;
* 15.10.2024 termen depunere contestaţie probă interviu;
* 15.10.2024 soluţionare contestaţie proba interviu;
* 16.10.2024 afişare rezultate finale.

Pentru înscrierea la concurs candidaţii vor prezenta un dosar care va conţine următoarele documente:

a) formular de înscriere la concurs, conform modelului prevăzut la anexa nr. 2;

b) copia actului de identitate sau orice alt document care atestă identitatea, potrivit legii, aflate în termen de valabilitate;

c) copia certificatului de căsătorie sau a altui document prin care s-a realizat schimbarea de nume, după caz;

d) copiile documentelor care atestă nivelul studiilor şi ale altor acte care atestă efectuarea unor specializări, precum şi copiile documentelor care atestă îndeplinirea condiţiilor specifice ale postului solicitate de autoritatea sau instituţia publică;

e) copia carnetului de muncă, a adeverinţei eliberate de angajator pentru perioada lucrată, care să ateste vechimea în muncă şi în specialitatea studiilor solicitate pentru ocuparea postului;

f) certificat de cazier judiciar sau, după caz, extrasul de pe cazierul judiciar;

g) adeverinţă medicală care să ateste starea de sănătate corespunzătoare, eliberată de către medicul de familie al candidatului sau de către unităţile sanitare abilitate cu cel mult 6 luni anterior derulării concursului;

h) certificatul de integritate comportamentală din care să reiasă că nu s-au comis infracţiuni prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra

minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru candidaţii înscrişi pentru posturile din cadrul sistemului de învăţământ, sănătate sau protecţie socială, precum şi orice entitate publică sau privată a cărei activitate presupune contactul direct cu copii, persoane în vârstă, persoane cu dizabilităţi sau alte categorii de persoane vulnerabile ori care presupune examinarea fizică sau evaluarea psihologică a unei persoane;

i) curriculum vitae, model comun european.

j) acord prelucrare date cu caracter personal.

Modelul orientativ al adeverinţei menţionate la alin. (1) lit. e) este prevăzut în anexa nr. 3.

Adeverinţa care atestă starea de sănătate conţine, în clar, numărul, data, numele emitentului şi calitatea acestuia, în formatul standard stabilit prin ordin al ministrului sănătăţii. Pentru candidaţii

cu dizabilităţi, în situaţia solicitării de adaptare rezonabilă, adeverinţa care atestă starea de sănătate trebuie însoţită de copia certificatului de încadrare într-un grad de handicap, emis în condiţiile legii.

Copiile de pe actele prevăzute la alin. (1) lit. b) - e), precum şi copia certificatului de încadrare într-un grad de handicap prevăzut la alin. (3) se prezintă însoţite de documentele originale, care se certifică cu menţiunea "conform cu originalul" de către secretarul comisiei de concurs.

Documentul prevăzut la lit. f (certificat de cazier judiciar) poate fi înlocuit cu o declaraţie pe propria răspundere privind antecedentele penale. În acest caz, candidatul declarat admis la selecţia dosarelor şi care nu a solicitat expres la înscrierea la concurs preluarea informaţiilor privind antecedentele penale direct de la autoritatea sau instituţia publică competentă cu eliberarea certificatelor de cazier judiciar are obligaţia de a completa dosarul de concurs cu originalul documentului prevăzut la lit. f,

anterior datei de susţinere a probei scrise şi/sau probei practice. În situaţia în care candidatul solicită expres în formularul de înscriere la concurs preluarea informaţiilor direct de la autoritatea sau instituţia publică competentă cu eliberarea certificatelor de cazier judiciar, extrasul de pe cazierul judiciar se solicită de către autoritatea sau instituţia publică organizatoare a concursului, potrivit legii.

Documentul prevăzut la lit. h (certificatul de integritate comportamentală) poate fi solicitat şi de către autoritatea sau instituţia publică organizatoare a concursului, cu acordul persoanei verificate, potrivit legii.

Concursul /examenul se va desfaşura la sediul spitalului din Baia Mare , str.Vasile Lucaciu, nr.63 .

Informaţiile referitoare la rezultatele probelor de concurs se afişează pe site-ul [www.sbidvp.ro](http://www.sbidvp.ro).

Relaţii suplimentare la sediul Spitalului de Boli Infecţioase şi Psihiatrie Baia Mare str.Vasile Lucaciu nr.63, judeţul Maramures telefon 0262/216601/320 şi site [www.sbidvp.ro](http://www.sbidvp.ro).

**BIBLIOGRAFIE**

***Pentru postul de infirmieră::***

1. Ordinul MS 1761/2021

Anexa 1 pentru aprobarea Normelor tehnice privind curățarea, dezinfecția și sterilizarea în unitățile sanitare publice și private;

Anexa 2 privind Evaluarea eficacității procedurilor de curățenie și dezinfecție;

Anexa 3 privind Procedurile recomandate pentru dezinfecția mâinilor, în funcție de nivelul de risc;

1. Ordin nr. 1.025/2000 pentru aprobarea Normelor privind serviciile de spălătorie pentru unitățile medicale ( Anexa 1 - pct 1-5, 11, 12.6);
2. Ordinul 1226/2012 pentru aprobarea Normelor tehnice privind gestionarea deșeurilor rezultate din activități medicale și a Metodologiei de culegere a datelor pentru baza națională de date privind deșeurile rezultate din activități medicale (Anexa 1);
3. Programul national de pregatire a infirmierelor – Note de curs , Editat de Ordinul Asistenţilor Medicali Generalişti , Moaşelor şi Asistenţilor Medicali din Romania .

***Pentru postul de îngrijitoare:***

1. Ordinul MS 1761/2021

Anexa 1 pentru aprobarea Normelor tehnice privind curățarea, dezinfecția și sterilizarea în unitățile sanitare publice și private;

Anexa 2 privind Evaluarea eficacității procedurilor de curățenie și dezinfecție;

Anexa 3 privind Procedurile recomandate pentru dezinfecția mâinilor, în funcție de nivelul de risc;

1. Ordin nr. 1.025/2000 pentru aprobarea Normelor privind serviciile de spălătorie pentru unitățile medicale ( Anexa 1 - pct 1-5, 11, 12.6);
2. Ordinul 1226/2012 pentru aprobarea Normelor tehnice privind gestionarea deșeurilor rezultate din activități medicale și a Metodologiei de culegere a datelor pentru baza națională de date privind deșeurile rezultate din activități medicale (Anexa 1);

MANAGER SEF SERVICIU RUNOS

Ec.Rusu Ludovica ec.Vezentan Maria